procesaur/Wiki.mk huggingface dataset:
Општествена структура на Британија

Општествената структура на Британија се менувала низ вековите и тешко е соодветно да се расправа на таа тема во една статија. Меѓутоа постојат конкретни називи на класите, сталежите и категориите кои се од помош при дефинирање на таа структура.
1 Општи општествени касти
Еве основни категори кои важеле за најголемиот дел од населението во XVII век, но и многу време пред и по тоа:
Сталеж, Особености
Кметови и работници, степен под слободните селани бидејќи морале да работат кај други за надница. Најниска од работничките класи; багабонтите, бездомниците, криминалците и други изгнаници би биле подолу.
Слободен селанец (или друг занает), занаетчија или земјоделец кој или живеел под кирија, или имал многу малку земја. Некои извори велат дека поседот на слободниот селанец бил околу 30 акри.
Јоуман, Јоуманите биле ситни земјоделци со разумно голема земја и можеле да се штитат од соседните лордови и сл. Служеле воена улога како стрелци.
Господство/Господин, Господството имало доволно средства за да живее од кирии без да работи. Ако работеле, тоа би било во правната сфера, како свештеници, во политика, или други такви занимања. „Штитоносци“ се нарекувале оние господа кои немале доделено витештво. Во ранонововековната општествена хиерархија понекогаш трговците биле помеѓу јоуманите и господата.
Витез/Свештеник/Правник, Дефиницијата за зборот витез зависи од векот во кој се применувал. Во многу раниот Среден век витезот бил обичен војник. Во XVII век витезот бил член на господството, а воената улога му била како шериф на грофовија, или организација на поголемо тело на воени сили.
Баронет/Витез (наследен витез, не пер), Баронетот не бил пер, туку наследен витез.
Пер (Благородник/Архиепископ), Перовите биле великопоседници, живееле само од средствата, имале место во Домот на лордовите, и или имале двор, или имале улога на двор (зависно од добата).
Член на кралско семејство, Очигледно само од себе. Член на кралско семејство, како принц, близок роднина на крал или кралица.
2 Хералдиката и општествените класи
Англиски поданик со грб регистриран во Колегијатот на грбови, и Шкот во Судот на Лордот Лајон се нарекува грбоносец („армигер“). Било кој британски поданик може да поднесе барање за грб во својата земја. Грбот сам по себе и за себе нема врска со оптествениот статус; ова е погрешно сфаќање на хералдичката традиција. Меѓутоа круната и разни други симболи се резервирани за кралско семејство. Хералдичката традиција во Шкотска ја регулира Лордот Лајон од 1437 наваму, но во Англија не била регулирана сѐ до Хенри VIII, кога кралските хералди биле праќани во „посети“ за да ги забележат сите грбови во употреба и соодветно да ги регистрираат. Бидејќи грбовите се употребувале за запечатување на документи, одржувањето на единственоста на регистрацијата на обележјето било голема важност во тоа време.
14 август (родени)

1714, Клод Вернер — француски сликар.
1740, Пиј VII — римски папа.
1777, Ханс Кристијан Ерстед — дански физичар.
1867, Џон Голсворди — англиски писател и Нобелов лауреат, автор на познатата трилогија „Сага за Форсајтови“.
1868, Петар Поп Арсов — македонски револуционер, основоположник на Македонската револуционерна организација.
1876, Алекандар Обреновиќ — српски крал.
1912, Френк Опенхајмер — американски физичар.
1915, Видое Смилевски - Бато — македонски народен херој, истакнат револуционер и општествено-политички работник.
1919, Раде Јовчевски - Корчагин — македонски народен херој.
1941, Дејвид Крозби — американски рок-музичар.
1945, Елена Кожухарова — македонска поетеса.
1945, Вим Вендерс — германски филмски режисер.
1959, Меџик Џонсон — американски кошаркар.
196о, Еди Крнчевиќ — австралиски фудбалер.
1966, Фреди Ринкон — колумбиски фудбалер.
1966, Паоло Тофоли — италијански одбојкар.
1983, Мила Кунис — американска филмска глумица.
1984, Џорџо Кјелини — италијански фудбалер.
1986, Робин Седерлинг — шведски тенисер.
1987, Матео Работини — италијански велосипедист.
1987, Јакопо Гварниери — италијански велосипедист.
1989, Андер Ерера — шпански фудбалер.
1999, Фран Гарсија — шпански фудбалер.
1996, Макси Гомес — уругвајски фудбалер.
СУГС „Арсени Јовков“ - Скопје

СУГС „Арсениј Јовков“ (целосно име: Средно училиште на Град Скопје „Арсениј Јовков“) — средно училиште во Скопје, Општина Бутел.
1 Основање и развој
СУГС „Арсениј Јовков“- Скопје е еден од најголемите регионални центри за средно стручно образование во Р Македонија.
Од своето формирање од 1963 до денес училиштето прерасна во едно од најпрестижните училишта со долгогодишна традиција и високо реноме во областа на стручната образование на кадри.
Во своето долгогодишно постоење (влезено во V-та деценија) училишниот центар едуцираше повеќе од 30.000 стручни кадри од областа на економијата и правото (економски техничари и деловни секретари), кои се успешно вклучени во високообразовните институции и на пазарот на трудот.
Денес, СУГС „Арсениј Јовков“ во рамките на образовниот систем на Р Македонија функционира како регионален центар за пример, обезбедувајќи проодност до сите високообразовни институции во, и надвор од државата.
Соработка: СУГС „Арсениј Јовков“ остварува соработка со средните училишта во Скопје и во Р Македонија, Средно техничко училиште во Љубљана, Р.Словенија, Деловниот колеџ во Орхус, Данска, Биро за развој на образованието, Министерството за образование и наука и со други државни и стопански институции од локалото окружување.
2 Познати личности кои учеле во ова училиште
* Никола Груевски
15 август (родени)

866, Роберт I — француски крал.
1250, Матео I Висконти — владетел на Милано.
1316, Јован — Ерл од Корнвол.
1542, Акбар Велики — владетел на Могулското Царство.
1769, Наполеон Бонапарт — француски цар и еден од најголемите војсководци во историјата.
1771, Валтер Скот — шкотски писател.
1881, Борис Мончев — македонски револуционер.
1883, Иван Мештровиќ — хрватски вајар.
1892, Луј де Број — француски физичар.
1904, Антон Југов — бугарски политичар.
1915, Благоја Стефановски - Гојчо — македонски револуционерен и воен раководител.
1921, Борислав Џинлески — македонски ветеринар.
1925, Оскар Питерсон — американски џез-музичар.
1926, Костис Стефанопулос — претседател на Грција.
1950, Ана — британска принцеза.
1961, Мет Џонсон — британски музичар.
1963, Владимир Петковиќ — босанско-швајцарски фудбалски тренер.
1972, Бен Афлек — американски глумец и сценарист.
1976, Будевијн Зенден — холандски фудбалер.
1981, Џампаоло Карузо — италијански велосипедист.
1981, Брендан Хансен — американски пливач.
1987, Михел Кредер — холандски велосипедист.
1988, Бобан Марјановиќ — српски кошаркар.
2 октомври (родени)

1452, Ричард III — англиски крал.
1847, Паул фон Хинденбург — германски офицер и политичар.
1852, Вилијам Ремзи — шкотски хемичар.
1869, Махатма Ганди — индиски национален водач.
1890, Граучо Маркс — американски глумец.
1904, Греам Грин — британски писател.
1913, Карл Милер — германски фудбалер.
1924, Хиџет Рамадани — македонски и југословенски правник и политичар.
1935, Омар Сивори — аргентински фудбалер.
1936, Дик Барнет — американски кошаркар.
1943, Паул ван Химст — белгиски фудбалер.
1944, Абдулах Сидран — босански поет и сценарист.
1949, Ричард Хел — американски рок-музичар.
1951, Стинг — британски рок-музичар и глумец.
1967, Томас Мустер — австриски тенисер.
1967, Френки Фредерикс — намибиски атлетичар.
1968, Јана Новотна — чешка тенисерка.
1980, Горан Богдан — хрватски глумец.
1984, Горан Попов — македонски фудбалер.
1986, Мичел Докер — австралиски велосипедист.
1987, Матијас Кардасио — уругвајски фудбалер.
1988, Иван Зајцев — италијански одбојкар.
1991, Роберто Фирмино — бразилски фудбалер.
1992, Алисон — бразилски фудбалски голман.
1997, Тами Абрахам — англиски фудбалер.
Музичко училиште „Тоше Проески“ - Битола

Музичко училиште „Tоше Проески“ (познато и како Државно музичко училиште - Битола) — централно основно и средно музичко училиште во градот Битола, Општина Битола.
Достапни се насоките ''музичар теоретичар'' и ''музичар изведувач''. Во состав на училиштето работи и основно музичко училиште каде се образоваат 238 ученици распоредени во 14 паралелки.
1 Основање и развој
Музичкото училиште од Битола е меѓу најстарите во Македонија. Формирано е со решение на Министерството за народна просвета на Народна Република Македонија бр. 5290 од 5 октомври 1946 година. Со настава училиштето започнало наредната 1947 година откако биле обезбедени основните услови за започнување на наставата.
Уште на самиот почеток голем бил интересот за посетување на училиштето. Во тие оскудни услови биле запишани 148 ученици во трите отсеци: клавирски, гудачки и дувачки. Наставата ја започнале седум наставници меѓу кои и Петровски Велко - Паскали, кој бил и првиот управник на училиштето. Наставата се изведувала на еден клавир, две труби и неколку виолини што биле премалку, па затоа наставниците одржувале часови до доцна навечер. Но постојната грижа на народната власт за развојот на училиштето овозможувало полека да се создадат услови за подобро работење, па така училиштето седум пати се преселувало од зграда до зграда сè до неговото вселување во денешните две згради.
Од започнувањето со настава низ училиштето поминале повеќе од три илјади ученици. Денес наставата се одвива во 4 паралелки за средно образование, и 14 паралелки за основно образование.
2 Учество на натпревари
За својата плодна и сестрана активност Музичкото училиште е добитник на повеќе награди и признанија меѓу кои најзначајна е наградата “4 Ноември“ на градот Битола доделена од страна на Општината Битола во 1987 година.
Покрај учеството на учениците на натпревари Музичкото училиште e успешен организатор и домаќин на регионални и државни натпревари.
3 Освоени награди
За својата плодна и сестрана активност Музичкото училиште е добитник на повеќе награди и признанија меѓу кои најзначајна е наградата „Четврти Ноември“ на градот Битола која Општината Битола му ја доделила на училиштето во 1987 година.
Покрај учеството на учениците на натпревари, музичкото училиште било и успешен организатор и домаќин на регионални и државни натпревари.
4 Познати личности кои учеле во ова училиште
* Тоше Проески - соло пејач
* Михаило Николовски - композитор и педагог,
* Милица Шперовиќ - пијанист и педагог,
* Славе Димитров - композитор,
* Љупчо Константинов - композитор,
* Тоде Новачевски - композитор,
* Тодор Светиев - пијанист,
* Владимир Костов- виолинист,
* Марија Вршкова - пијанист,
* Цветан Стојановски - соло пејач,
* Христијан Спировски - пијанист.
* Кире Костов - композитор.
* Исмаил Лумановски - македонски и американски кларинет, познат виртоуз на грната,
5 Познати личности кои предавале во ова училиште
*Кирил Македонски - македонски композитор;
СУГС „8ми Септември“ - Скопје

СУГС „8ми Септември“ (целосно име: Средно училиште на Град Скопје „8ми Септември“; познато и како: „ЕМУЦ“) — средно училиште во Скопје, Општина Гази Баба. Училиштето е наречено по Денот на независноста на Македонија.
= Историја =
Средното машинско училиште „8 Септември“ постои од 2000 година, кога со одлука на Владата на Република Македонија, биле обединети трите поранешни средни училишта: ЕМУЦ „Никола Тесла“, МУ „Гоце Делчев“ и ГМЦ „Чеде Филиповски - Даме“.
ЕМУЦ „Никола Тесла“ е едно од најстарите средни стручни училишта во Македонија, основано во раните 1950-ти години. Во него се школувале ученици од електротехничката и машинската струка.
МУ „Гоце Делчев“ првично функционирало во рамките на Заводот за вработување, каде што била вршена преквалификација и стручно оспособување на возрасни за машинската струка. Во 1970-тите години, училиштето станало самостојна образовна установа, најпрво под името „13 Ноември“, а подоцна како „Гоце Делчев“.
ГМЦ „Чеде Филиповски - Даме“ било основано по катастрофалниот земјотрес во Скопје во 1963 година, со поддршка на УНЕСКО, со цел образование на кадри од градежната и машинската струка.
= Образовни профили: =
Во училиштето има неколку струки, вклучувајќи машинска, геолошко-рударска и металуршка струка и сообраќајна струка тие се поделени на различни технички смерови. Конкретните профили се следниве:
Машинска струка (4 год. образование):
* машински техничар
* техничар за компјутерско управување
* машински техничар за моторни возила
* машинско енергетски техничар
Машиснка струка (3 год. образование) :
* Заварувач
* Oбработувач на метал
* инсталатер на цевкини водови
* инсталатер за греење и климатизација
Геолошко-рударска и металуршка струка :
* металуршки техничар
Сообраќај, траснпорт и складирање :
* Ракувач со машини за пренос на материјали
= СУГС „Владо Тасевски“ =
Во рамките на училиштето се одвива и наставата за албанските паралелки од СУГС „Владо Тасевски“. Од 2004 година, поради просторни капацитети и услови за изведување на наставата во СУГС „Владо Тасевски“, овие паралелки биле префрлени во СУГС „8 Септември“.
Во рамките на албанските паралелки во училиштето се изучуваат насоките техничар за транспорт и шпедиција и Електротехничар за компјутерска техника и автоматика
1 октомври (родени)

205, Александар Север — римски цар.
1207, Хенри III — крал на Англија.
1507, Џакомо Бароци да Вињола — италијански архитект и теоретичар.
1644, Алесандро Страдела — италијански композитор.
1754, Павле I — руски цар.
1791, Сергеј Аксаков — руски писател.
1891, Анѓел Динев — македонски општественик и публицист.
1904, Владимир Хоровиц — американски пијанист и композитор.
1920, Шерафетин Неби — македонски глумец.
1924, Џими Картер — американски политичар, 39. претседател на САД.
1927, Том Босли — американски глумец.
1929, Анте Младиниќ — хрватски и југословенски фудбалер и тренер.
1936, Данкан Едвардс — англиски фудбалер.
1943, Хусто Хорхе Падрон — шпански поет.
1945, Дони Хатавеј — американски џез и блуз музичар.
1946, Сервет Авзиу — македонски политичар.
1946, Дејв Холанд — англиски џез-музичар.
1946, Александар Кујунџиски — македонски писател.
1954, Мартин Стрел — словенски пливач.
1954, Дончо Димовски — македонски математичар.
1965, Андреа Гардини — италијански одбојкар.
1966, Жорж Веа — либериски фудбалер и политичар.
1969, Николаос — принц на Грција.
1972, Стевче Алушевски — македонски ракометар.
1981, Жулио Баптиста — бразилски фудбалер.
1983, Мирко Вучиниќ — црногорски фудбалер.
1985, Хосе Ерада — шпански велосипедист.
1987, Ваут Пулс — холандски велосипедист.
1987, Гжегож Ломач — полски одбојкар.
1989, Адам Блајт — британски велосипедист.
2001, Мејсон Гринвуд — англиски фудбалер.
СУГС „Браќа Миладиновци“ - Скопје

СУГС „Браќа Миладиновци“ (целосно име: Средно училиште на Град Скопје „Браќа Миладиновци“) — средно училиште во Драчево, Општина Кисела Вода.
1 Основање и развој
Училиштето е основано како Гимназија „Браќа Миладиновци” од Собранието на Општина Драчево на XIV-та заедничка седница на Општинскиот собор и Соборот на Работните заедници одржан на 01.06.1964 година. Дејноста на Гимназијата е верифицирана со акт бр. 11-139/1 од Секретарјатот за образование и наука- Скопје. Наставата во училиштето започна на 01.10.1964 година со 85 ученици распоредени во 3 паралелки. Потребите од средно образование во населбата Драчево доведе до постојано зголемување на бројот на ученици , а со тоа се зголеми и бројот на професорите и техничкиот персонал. Од учебната 1982/83 година во средното образование на СРМ се воведоа нови наставни планови и програми , односно започна реализацијата на концептот за средно насочено образование. Денес училиштето е верифицирано како Државно училиште за средно образование „Браќа Миладиновци” во кое се изучувани следните образовни профили:
2 Земјоделско-ветеринарна струка
техничар за фармерско производство - техничар за хортикултура - лозарско – винарски техничар - ветеринарен техничар СУГС „Браќа Миладиновци“ брои вкупно 975 ученици распоредени во 35 паралелки. Од нив 14 паралелки припаѓаат на гимназиското образование,а 10 паралелки припааѓаат на ветеринарните техничари. Техничарите за фармерско производство се распоредени во седум паралелки. Три паралелки припаѓаат на техничарите за холтикултура, а од учебната 2005/06 за првпат во една паралелка ќе се запишат и лозаро-винарски техничари.
СОУ „Ѓорче Петров“ - Крива Паланка

„Ѓорче Петров“ — средно училиште во Крива Паланка, Општина Крива Паланка.
1 Основање и развој
СОУ „Ѓорче Петров“ од Крива Паланка, постои од 1960 г. Зад себе има повеќе години на успешно постоење, растење и квалитет.
Низ него поминале 50 000 ученици кои се стекнале со средно образование, а сега се успешни писатели, лекари, професори, инженери, новинари, правници, занаетчии, конфекционери итн.
Цели на ушилиштето да биде делотворно и да создава успешни кадри.
Дигитална тврдина

''Дигитална тврдина'' (англиски:Digital Fortress) е првиот роман на американскиот автор Ден Браун.
1 Содржина
Кога непобедливата машина за пробивање на кодови на Агенцијата за национална безбедност ќе се соочи со таинствениот код што не може да го пробие, агенцијата ќе го повика својот главен криптограф, Сузан Флечер, брилијантна, убава математичарка. Она што таа ќе го открие ќе ги затресе коридорите на моќта. Агенцијата ќе биде држена во заложништво, не со оружје и бомби, туку со помош на код - толку комплексен што може да го осакати разузнавањето на САД, ако се активира. Фатена во се позаврзана бура од тајни и лаги, Флечер се бори да ја спаси агенцијата во која што верува. Предадена од сите страни, таа се наоѓа себеси како се бори не само за својата татковина, туку и за својот живот, а на крајот, и за животот на човекот што го сака.
2 Критики
„Во оваа убедлива приказна со брзо темпо, Браун ја заматува границата меѓу доброто и злото доволно за да ги воодушеви и патриотите и параноиците подеднакво.“ - ''Публишер Викли''
„Мајсторски... со постепено забрзување и интензивирање на опасностите што го задржаа моето внимание уште од првата страница.“ - ''ПРОВИДЕНС САНДЕЈ ЏОУРНАЛ''
СУ „Гоце Делчев“ - Валандово

СОУ „Гоце Делчев“ — средно училиште во Валандово, Општина Валандово.
1 Основање и развој
Училиштето започнува со работа во 1959/60 година како земјоделско училиште „Каме Почлизов“. Подоцна во 1972/73 година во училиштето се воведуваат и гимназиски паралелки со што станува училишет центар на средно образование. Во 1991 година, училишната зграда беше реновирана и беше дограден нов дел.
Денеска во училиштето покрај гимназиска насока, егзистира и земјоделско-ветеринарната стука – образовни профили лозаро-винарски техничар и техничат за фармерско производство. Во гимназиското образование, учениците се определуваат на едно од следниве две подрачја: општествено-хуманистичкото и природно-математикчкото подрачје. Наставата во училиштето се изведува во современо опремени кабинети со компјутер за секој ученик. Образовната практика учениците од земјоделско-ветеринарната струка ја изведуваат на површините од училишната економја. Во рамките на училишната економија училиштето располага со 1,5 хектари лозов насад, 6 хектари житарица, 0,5 хектари пченка, 0,5 хектари насад со јапонско јаболко, 0,5 хектари калинки како и други необработливи површини. Располага и со земјоделска механизација за практична обука и обработка на површините како и со винарија за преработка на грозје.
2 Учество на натпревари
Училиштето редовно секоја година учествува на многу натпревари.
СУГС „Георги Димитров“ - Скопје

СУГС „Георги Димитров“ (целосно име: Средно училиште на Град Скопје „Георги Димитров“) — средно училиште во Скопје, Општина Карпош.
1 Основање и развој
Училиштето е изградено 1964 година по катастрофалниот земјотрес што го погоди градот во 1963, како помош од бугарската влада и во него се образувани ученици од гимназиска струка сѐ до 1984 година кога започнале реформи во образовниот систем. Во 1989 година училиштето функционирало во состав на ДСУ “Здравко Цветковски“ како еден училиштен центар, а во него биле сместени учениците од дрвопреработувачката струка. Во 1989 година дрвопреработувачката струка се одвоила како посебно училиште под името „Георги Димитров“. Во 1998 година повторно се воведува гимназиско образование, а во 2000 година и шумарска струка.
2 Познати личности кои учеле во ова училиште
* Бранко Црвенковски - поранешен претседател
* Влатко Стефановски - гитарист
* Васил Тупурковски - професор и политичар
* Сашо Мацановски - Трендо - автор и уредник на мрежното место on.net.mk и off.net.mk
* Вилма Трајковска - поранешна Прва дама на Република Македонија
* Игор Џамбазов - уметник, шоумен, радио и телевизиски водител, и музичар
* Владимир Петровиќ- глумец
* Милан Талевски- градоначалник на Град Скопје (1991-1993)
3 Познати личности кои предавале во ова училиште
Илија Јанев- професор по математика
СЕПУГС „Васил Антевски Дрен“ - Скопје

СЕПУГС „Васил Антевски - Дрен“ (целосно име: Средно економско правно училиште на Град Скопје „Васил Антевски - Дрен“) — средно училиште во Скопје, Општина Кисела Вода.
1 Основање и развој
Средното економско и правно училиште на град Скопје „Васил Антевски – Дрен“ постои уште од 1923 година, кога е формирано како двегодишно трговско училиште. Две години подоцна прераснало во Трговска академија, во која школувањето се одвивало 4 години. За време на окупацијата училиштето било претворено во Трговска гимназија во која школувањето траело 5 години. По ослободувањето било преименувано во економски техникум, а половина станало Средно економско училиште „Борис Кидрич“. Во 1963 година донесена е одлука на училиштето да му се додели и средното правно училиште, па од учебната 1964/65 година во склоп на училиштето постојат и паралелки од правна струка. Од 1993 година му е дадено името на народниот херој Васил Антевски - Дрен, а е сместено во модерна мошне убава училишна зграда која го замени стариот училиштен објект во кој училиштето работеше по земјотресот во 1963 година.
2 Познати личности кои учеле во ова училиште
* Никола Тодоров - поранешен министер за здравство
* Дарко Панчев - македонски фудбалски репрезентативец
* Татјана Петрушевска - универзитетски професор
* Ивица Коневски - поранешен градоначалник на општина Аеродром
* Диме Спасов - поранешен министер за труд и социјална политика
* Петре Шилегов - градоначалник на Град Скопје
* Рената Дескоска - министерка за правда
* Стојанче Стоилов - ракометар
СУ „Здравко Чочковски“ - Могорче

СОУ „Здравко Чочковски“ — средно училиште во Могорче, Општина Дебар. Училиштето се наоѓа на самиот влез во градот од регионалниот пат Скопје-Дебар.
1 Основање и развој
Улилиштето е основано во 1960 година. Тогашната гимназија била сместена во зграда на основно училиште.
2 Познати личности кои учеле во ова училиште
* Медат Куртовски ― градоначалник на Општина Маврово и Ростуше
СОЗШУ „Ѓорче Петров“ - Кавадарци

СОЗШУ„Ѓорче Петров“ — средно училиште во Кавадарци, Општина Кавадарци.
1 Основање и развој
Претходница на ова училиште било основано во 1945-46 година кога била создадена една шумарска паралелка во рамките на Дрвното Техничко училиште “Здравко Цветковски” од Скопје. На 16 јули 1956 година, преку решението број 14982 на титовелешката околија, средното земјоделско-шумарско училиште било основано со двете насоки – општа шумарска (две паралелки) и лозаро-винарска (една паралелка). Од 1965 до 1984 година училиштето се поделило и се обликувале две училишта, шумарски училиштен центар и лозаро-винарски училиштен центар, кои во учебната 1983-84 година повторно биле споени.
Од работата на училишниот центар од 1965 година добиени се и оформени следните производни објекти за обавување на практична настава: Декоративен расадник; Оранжерија; Ботаничка градина; Работилница; Ниско стеблеста шума – “Љубаш”; Наставно-научна шума – “Михајлово”; Полигон за обука на шумарски работници, а по интеграцијата во учебната 1983-84 година изградена е нова зграда на училишниот центар од 2000 м2, работилница за дрво-преработувачка струка, машинаска работилница, обновени се оранжериите, преуреден е училишниот двор, асвалтирани се спортските игралишта, патеките и училишниот двор и започната е изградбата на објектот за теренска настава во месноста Михајлово.
Во 1987 година, училиштето било проширувано.
Од 1992 година училиштето го носи називот СОЗШУЦ “Ѓорче Петров”. Училиштето како воспитно-образовна и стручна установа континуирано постигнува забележителни резултати во образованието, воспитанието и стручното оспособување на кадрите. Училиштето го посетуваат 716 ученика расподелени во 24 паралелки во четири наставни години, а во него работат 50 наставници, и се школуваат кадри од 4-ти и 5-ти степен стручна подготовка. Училиштето поседува и библиотека со книжен фонд од над 13 000 книги. Во училиштето се школуваат ученици од сите краишта на државата.
2 Учество на натпревари
Во месец мај 2010 година на „Државната смотра на млади техничари“ одржана во Гостивар, во приватното средно училиште Јахја Кемал, ученикот Попов Митко од III-3 клас, освоил трета награда на државно ниво, во дисциплината информатика - примена на софтвер. Ментор на ученикот бил професорот по информатика Тодоров Ѓоко.
3 Познати личности кои учеле во ова училиште
*Љупчо Бубо Каров - К15 продукција
*Ѓоко Танески - пејач, претставник на Евросонг од Македонија
*Горан Самарџиев - кошаркар
*Колев - ракометар
*Ацо Трендафилов - професор на Шумарски факултет
ДСУ „Искра“ - Штип

Државно средно училиште за образование и рехабилитација „Искра“ — средно училиште со ученички дом за ученици со посебни образовни потреби, се наоѓа во Штип, Општина Штип. Училиштето е сместено на 1,5 km од Центарот на градот, на магистралниот пат Штип - Радовиш - Струмица во непосредна близина на термо минералната бања „Кежовица“ во месноста Ново село.
Воспитно образовната институција постои од ноември 1981 г. Објектот во кој се сместени училиштето и домот е изграден во 1952 г. и во него било сместено некогашното земјоделско училиште, а во 1979 г. е адаптирано и приспособено за вршење на дејноста на ДСУ “Искра”.
Суштината на постоењето на ДСУ ”Искра” Штип е од посебен интерес на Републиката и е единствена институција од ваков вид во Источниот дел на Р Македонија за згрижување, воспитание, образование и рехабилитација на ученици младинци со пречки во развојот и посебни образовни потреби. Од основањето до денес своето право на воспитание, образование и рехабилитација го оствариле околу 1000 ученици.
СУ „Зеф Љуш Марку“ - Скопје

Гимназијата „Зеф Љуш Марку“ (албански: ''Gjimnazi „Zef Lush Marku“'') се наоѓа во Скопје, Општина Чаир.
1 Основање и развој
Првично, училиштето се наоѓало во Општина Карпош за потоа да биде преместено во Општина Чаир.
СМУГС „Д-р Панче Караѓозов“ - Скопје

СМУГС „Д-р Панче Караѓозов“ (целосно име: Средно медицинско училиште на Град Скопје „Д-р Панче Караѓозов“) — средно училиште во Скопје, Општина Центар. Училиштето претставува една од најстарите образовни установи во областа на медицината во Македонија.
Училиштето има свој ученички дом кој располага со сместивост од 107 легла, распределени во 25 соби. Во Ученичкиот дом има училници, просторија за дружби, канцеларии, кујна со помошна просторија, трпезарија, магацини, перална со пегларница и бањи кои севкупно даваат површина од 1,800 м<sup>2</sup>.
1 Местоположба
Местоположбата на училиштето е во непосредна близина на повеќе здравствени установи е од драгоцено значење за успешно и квалитетно одвивање на практичната настава, феријална пракса и соработка. Тука се вбројуваат: комплексот клинички установи при Државната болница (Клиники и Институти при Медицинскиот, Стоматолошкиот и Фармацевтскиот факултет), Градска општа болница - Ургентен центар, Здравствен дом, Републички и Градски Завод за здравствена заштита, аптеки, приватни здравствени организации и др.
2 Историја
Историјата на училиштето датира од учебната 1931/32 година, кога започнало неговото основање во рамките на Хигиенскиот завод. Првичната настава била изведувана во тврда градба која датира уште од 1931 година, која денес претставува дел од ученичкиот дом. Во 1934 година, била изградена првата училишна зграда, исто така дел од ученичкиот дом.
Во учебната 1945/46 година, училиштето ја започнала својата образовна дејност на македонски јазик, првично како Училиште за медицински сестри и негувателки, во просториите на сегашниот ученички дом. Во следните години, наставните програми се проширувале, па во учебната 1947/48 година, биле образувани Училиштето за помошници аптекари и фармацевтски тех­ни­­чари, Санитарното училиште и Училиштето за забари, со што била зголемена разновидноста на медицинските струки што се изучувани.
Значајна реформа била спроведена во учебната 1972/73 година, кога сите овие образовни установи се обединиле во единствена образовна установа – Медицински училиштен центар „Д-р Панче Караѓозов“, под раководство на д-р Михаил Еленчевски. Со цел да бидат обезбедени оптимални услови за работа и настава, била изградена нова, современа училишна зграда, која било пуштена во употреба на 13 ноември 1973 година, при што старата зграда добила функција на ученички дом.
3 Образовни профили
Во училиштето нуди 5 образовни профили од медицинската струка, при што за секој профил е потребен минимум од 70 поени за упис. Овие профили вклучуваат различни специјализации во областа на медицината, кои се дизајнирани да обезбедат основна теоретска и практична обука за студентите а тие се:
* Забен техничар
* Медицинска сестра/брат
* Фармацевтски лабораториски техничар
* Физиотеравпетски техничар
* Медицински лабораториски техничар
4 Наставен кадар
Во македонските паралелки има 86 професори од кои 74 се жени а 12 се мажи. Додека во албанските паралелки имаат 56 професори од кои 32 се жени а 24 се мажи. Вкупно има 142 професори од кои 106 се жени и 36 се мажи.
ДМБУЦ „Илија Николовски Луј“ - Скопје

ДМБУЦ „Илија Николовски-Луј“ (целосно име: Државен музичко-балетски училиштен центар „Илија Николовски-Луј“) — централно основно и средно музичко училиште во градот Скопје, Општина Центар.Училиштето е именувано по истакнатиот македонски композитор Илија Николовски-Луј.
1 Основање и развојот
Државниот музичко-балетскиот училиштен центар „Илија Николовски - Луј“ од Скопје, основан 1945 година, е училиште од посебен интерес за државата. Во него се образуваат кадри од музичката и балетската уметност и како единствен центар од ваков вид тој претставува јадро од кое произлегуваат идните музички и балетски уметници и педагози, кореографи, диригенти, композитори и други музички и балетски културни дејци. Центарот е поделен на основно и на средно образование.
Дејноста во основното музичко и балетско образование се одвива во две насоки: масовно ширење на музичката и балетската култура и професионално насочување на учениците од основниот оддел кон средното насочено образование. Во основното музичко и балетско образование се опфатени ученици од градските и приградските населби на Скопје.
Во средното образование се образуваат кадри од образовните профили: музичар-изведувач, музичар теоретичар, балетски играч - балерина и фолклорен играч. Во средно образование се опфатени ученици од различни градови на Македонија.
2 Познати личности кои учеле во ова училиште
* Благоја Чешларов - трубач, музички педагог, музички продуцент во Радио Скопје
* Ирена Ветерова - светски позната балерина
* Ламбе Алабаковски - пејач
* Викторија Лоба - пејачка
3 Познати личности кои предавале во ова училиште
* Зуица Лазова - македонска фолк пејачка
* Зоран Џорлев - македонски музичар и виолинист
СОУ „Јане Сандански“ - Штип

„Јане Сандански“ — средно училиште во Штип, Општина Штип.
1 Основање и развој
Училиштето било одобрено со одлука на Општина Штип на 9 Септември 1956 година како средно училиште за медицински сестри и акушерки.Било сместено на местото на старата школа за акушерки кое било формирано во 1948 година и се учело 1 година во училиштето сè до 1948 година,евентуално до крајот на 1950 година. Во училишната година 1950/1951 било основано двегодишно училиште за акушерки и работело сè до основачката година 1957/1958 кога било преместено со Средно Медицинско училиште направено само за медицински сестри. Со отворањето на ова училиште, медицинските сестри од ова училиште требало да се грижат за пациентите во клиничкиот центар и клиничките институции. Училиштето имало ученици од различни градови од Македонија. Првиот директор на ова училиште била Кристина Спиридонова, која во тоа време била поранешна директорка на училиштето за акушерки. Таа ги направила сите подготовки за отворањето на училиштето.Првиот инструктор била Блага Белева, медицинска сестра од Штип. Училиштето проширило голем интересет кај луѓето. Предавањата се одржувале во старото училиште за бабици(акушерки) , а интернатот бил сместен во старата зграда на гимназијата.
2 Познати личности кои учеле во ова училиште
* Соња Стаменкова (р. 1968) — политичарка и градоначалничка на Општина Македонска Каменица
Точка на измама

''Точка на измама'' (англиски:Deception Point) е третиот роман на американскиот автор Ден Браун.
1 Содржина
Кога сателитот на НАСА ќе открие зачудувачки редок објект закопан длабоко во арктичкиот мраз, вселенската агенција, оптоварена со проблеми, ќе ја објави својата толку потребна победа - победа со длабоки импликации кон политиката на НАСА и за престојните претседателски избори. За да се потврди автентичноста на откритието, Белата куќа се повикува на способностите на разузнавачкиот аналитичар Рајчел Секстон. Придружувана од тим експерти, вклучувајќи го и харизматичниот Мајкл Толанд, Рејчел патува на Арктикот и го открива незамисливото: докази за научничко лукаство - дрска измама што се заканува да го нурне светот во контроверзии. Но пред да може да го предупреди Претседателот, Рејчел и Мајкл паѓаат во заседа на смртоносен тим атентатори. Борејќи се да си го спасат животот во пуст предел, опасен по живот, нивна единствена надеж за опстанок е да откријат кој стои зад оваа вешта измама. Вистината, како што ќе дознаат тие, е најшокантна измама.
2 Критики
„Одличен трилер. Голема уверлива приказна која се одвива со убиствено темпо, со убедливи места на случување и со сосема точна мешавина од допадливи и одбини карактери. Фино дотеран амалгам од акција и интрига.“
- Паблишерс викли
СУ „Киро Бурназ“ - Куманово

„Киро Бурназ“ — средно училиште во Куманово, Општина Куманово.
1 Историјат - Патрон
Бурназовски Тодоров Киро-Бурназ е роден на 31 јануари 1910 година во занаетчиско семејство. Бил металски работник и член на КПЈ од пред војната.
Завршил два класа гимназија во Куманово, а во 1922 година стапил на изучување на металскиот занает.
Уште од млади години се вклучил во напредното работничко движење. Во 1925 година станува секретар на Синдикалната подружница на металските работници, во комитет на СКОЈ, во 1928 избран за член на Покраинскиот комитет на СКОЈ, а во 1929 година и за негов секретар.
По провалата што станала надвор од Куманово, во 1929 година бил затворен со група од 15 кумановски комунисти и скоевци. На судењето во Белград во јануари 1930 година бил осуден на шест години и спроведен во Сремска Митровица.
На робија учествувал во сите акции и штрајкови организирани од затворското партиско раководство. Истовремено со голема волја настојувал да го збогати своето знаење од областа на марксизмот-ленинизмот, читал книги и ги посетувал часовите и предавањата на истакнати партиски раководители Моша Пијаде, Едвард Кардељ, Кершовани, Огнен Прица и др.
По излегување од затворот, во 1935 година, се враќа во Куманово и продолжува со својата револуционерна дејност. Во 1937 година оди на работа во Скопје, каде на младите металски работници во работилницата на Папа Теодос им ги пренесува своите партиски искуства. Во јануари 1941 година, во група од над 20 кумановски комунисти, бил интерниран во концетрациониот логор Меѓуречје кај Ивањица.
Со окупацијата на нашата земја 1931 година активно се вклучува во подготовка на вооружена борба. Учествува во голем број акции - во собирање оружје и муниција, во испитување на теренот за идните партизански дејствија и создавање на бази на теренот.
На состанокот на својата партиска ќелија, доброволно и со големо одушевување се јавува за одење во партизани. На 11 октомври 1941 година станува борец на Карадачкиот партиски одред и по три дена, во првата нерамна борба против многубројниот и подобро вооружен бугарски фашистички окупатор, го дава својот живот во реонот на село Белановце.
2 Користена литература
*Извор: 50 години Земјоделско училиште Киро Бурназ Куманово / Столе Максимовски Куманово: Просвета, 1997. - 85 стр. : илустр. (делумно во бои) ; 23 см
СУ „Јосип Броз Тито“ - Скопје

СУГС „Јосип Броз – Тито“ (целосно име: Средно училиште на Град Скопје „Јосип Броз – Тито“) — средно училиште во Скопје, Општина Центар.
1 Основање и развој
Основањето на гимназијата започнало со решение на Президиумот на АСНОМ и назначувањето на писателот и академик Васил Иљоски за прв директор (1.XII.1944). Наскоро биле назначени и првите 29 наставници (јануари 1945), а на 1 февруари 1945 г. започнала и работата на Првата скопска гимназија со вкупно 790 ученици во 23 одделенски паралелки. Непосредно по нејзиното основање, пак, на Третата седница на Наставничкиот совет на Првата скопска гимназија било решено таа да се именува со името на претседателот на ФНРЈ „Јосип Броз – Тито“. Оттогаш до денес таа и го задржа името на Јосип Броз – Тито како свој патрон.
Во првите три децении од основањето, гимназијата неколкупати го менувала објектот за сместување и локацијата, а на денешната локација, со своја училишна зграда, се наоѓа од 13 ноември 1972 г. до денес.
Во текот на своето постоење, гимназијата успева да ја докаже својата вредност како прва гимназиска образовна институција. Доказ за тоа се и бројните признанија и награди кои ги има добиено како колектив, признанијата за истакнати членови на професорскиот состав и бројни награди што учениците ги имаат освојувано на разните натпревари. Во прилог на ова може да се наведат неколку награди и признанија.
Во 1964 година, Гимназијата добива Спомен-плакета на Град Скопје, 1969 година, Ноемвриска награда, на крајот од учебната 1971/1972 година е на прво место на ранг-листата за средни училишта, а во 1975 година, претседателот на тогашната држава, Јосип Броз Тито, ја одликува Гимназијата со Орден на трудот со златна ѕвезда.
2 Список на директори
* Васил Иљоски (1944/1945)
* Нада Ачковска (1945/1946)
* Павле Даскалов (1946/1947 – 1947/1948)
* Злата Ангелова (1948/1949)
* Вера Нацева-Коробар (1949/1950 – 1952/1953)
* Олга Мишиќ-Соколова (1953/1954 – 1954/1955)
* Јордан Димевски (1955/1956 – 1964/1965)
* Васил Чипов (1965/1966 – 1981/1982)
* Марика Христова в.д. (1981/1982 – 1982/1983)
* Благоја Петровски в.д. (1984/1985 – 1986/1987)
* Славка Арсова в.д. (1986/1987)
* Петар Илиевски прив.упр. (1986/1987)
* Аџиевски Спасоје вд. (1986/1987)
* Јован Созовски (1987/1988 – 1998/99)
* Славица Сековска (1999/2000 – 2002/2003)
* Снежана Мироновска (2003/2004 – 2012/2013)
* Драган Данев (2012/2013 – 2013/2014)
* Татијана Стојанова-Дуева (2013/2014 – 2017/2018)
* Силвана Кржовска (2017/2018 – денес)
3 Познати личности кои учеле во ова училиште
* Весна Петрушевска
* Александар Митевски
* Владимир Милчин
* Владо Бучковски
* Дарко Димитров
* Дејан Дуковски
* Игор Џамбазов
* Тони Савевски
* Лујза Гашева
* Ана Костовска
СУ „Киро Спанџов - Брко“ - Кавадарци

„Киро Спанџов – Брко“ — средно училиште во Кавадарци, Општина Кавадарци.
1 Основање и развој
Писмени докази за постоењето и работата на училиштето постојат уште од 1919 година под името „Занатлиско трговачка школа“. Подоцна од учебната 1923/33 година училиштето го добива името „Стручно продужена школа“. Во него во периодот од 1933 до 1936 година се школувал и Киро Спанџов, изучувајќи го берберскиот занает. По војната училиштето продолжува со работа и врши образување кадри за потребите на тогашното стопанство под името „Општо занаетчиско училиште“. Во учебната 1965/66 година се менува името на училиштето во „Училиште за ученици во стопанството“ и за првпат е под патронство на Киро Спанџов. Во учебната 1965/66 година преминува во „Индустриско училиште со практична обука“, а од 1978/79 година станува „Училиштен центар за средно образование“ Киро Спанџов – Брко.
Денес ова е современо училиште во кое се застапени електротехничката и машинската струка со профили од три и четиригодишно трење на образованието. Денес 617 ученици ја чувствуваат возбудата и гордоста во моментот на создавањето на нова вредност, новиот производ, произлезен од нивните раце. Околу 60 ученици во училиштето се подготвуваат да станат идни електро и машински инженери. Благодарение на високо стручниот кадар, современо опремените кабинети и работилници од ова училиште се излезени најдобрите електромеханичари, електроинсталатери, бравари, металостругари, автомеханичари и други вредни работници корисни за себе и средината во која работат. Многу наши поранешни ученици денес се носители на производниот процес во Мик, Фени Индустри, Рудкоп, ЦМЕР, ГТИ, Електродистрибуција, ХЕЦ Тиквеш и други претпријатија во нашата и соседните општини. Наша визија е во иднина да оспособиме уште повеќе кадри, од уште повеќе занимања за што сме оспособени материјално-технички и кадровски.
СОУ „Јосиф Јосифовски“ - Гевгелија

Средното општинско училиште „Јосиф Јосифовски“ — средно училиште во Гевгелија. Училиштето е формирано на 7 јули, 1952 година кога неполната нижа гимназија со исто име прераснува во полна (осумкласна) гимназија, со решение на Советот за просвета, наука и култура при Владата на НР Македонија, а со работа започнува на 28 септември во новоизградена зграда кај Железничката станица.
Во 1976 година извршено е интегрирање со Металското училиште „Ристо Поп-Ристов“ при што е формиран училишниот центар за средно образование „Јосиф Јосифовски“ со 19 паралелки во гимназиска и 6 паралелки во металска насока. Во 1977/78 година отворена е електро-насока, а во 1978/79 година и угостителска насока. Во тоа време биле застапени повеќе образовни профили од машинска струка: металостругари, бравари, машинобравари и машински техничари; во електро-струката: РТВ-механичари, електроинсталатери и електротехничари за слаба и силна струја; во угостителската струка: келнери и готвачи, а четврт степен хотелско-туристички техничар е воведен во 1989 година.
Гимназијата во 1982/83 според новиот концепт се трансформира во Биотехничка и Културолошка гимназија, а воведена е и економска струка.
1 Лична карта
Денес СОУ „Јосиф Јосифовски“ има површина од 3157 м2 кои опфаќаат: простории за раководната служба и наставниците, простории за ученички организации и библиотека, училници за општа намена кои имаат компјутерска техника, специјализирани наставни простории за информатика, угостителска и фискултурна сала и работилници. Училиштето има 48 простории, административни и простории за изведување настава.
Моментно во Училиштето учат 1005 ученици, во 40 паралелки од прва до четврта година, во следниве образовни профили:Економско трговска струка
2 Гимназиско образование
* општествено-хуманистичко подрачје, комбинација А (четврт степен)
* природно-математичко подрачје, комбинација А и Б (четврт степен)
3 Машинска струка
* автомеханичар-мехатроничар (четврт степен)
4 Угостителско-туристичка струка
* хотелско-туристички техничар (четврт степен)
* келнери (трет степен)
* готвачи (трет степен)
5 Економско-правна и трговска струка
* економски техничар (четврт степен)
6 Учество на натпревари
Меѓународна Олимпијада по физика, Државен натпревар по македонски јазик и литература, Републички хорски смотри, Француска шансона, Државни натпревари по математика, физика, историја, биологија итн., Средношколска Олимпијада, Образовно рандеву, Матурски танц, МАССУМ, Струмички карневал, Гимназијада, Државен натпревар по „Техничка механика“ и „Автомеханичари“, Меѓународни и државни натпревари по туризам, послужувањеи готварство, Спортски натпревари по атлетика, ракомет, кошарка и футсал и други.
СУ „Кирил Пејчиновиќ“ - Тетово

:''За други значења видете на појаснителната страница''
СОУ „Кирил Пејчиновиќ“ (целосно име: Средно општинско училиште „Кирил Пејчиновиќ“) ― средно училиште во Тетово, Општина Тетово.
1 Основање и развој
Гимназијата била создадена во 1909 година под името „Кирил Пејчиновиќ“. Возобновена била со одлука на Президиумот на АСНОМ од 3 ноември 1944 година, а службено со работа започнала во февруари 1945 година. По основањето го добила името Народна гимназија, потоа Полна гимназија, а во 1956 година, станала Виша гимназија. Од 1960 година, го носи името Гимназија „Кирил Пејчиновиќ“ Тетово.
2 Учество на натпревари
* 2001, Спасе Петкоски - прва награда во електромагнетизам и осцилации на државен натпревар по физика во Скопје
* 2001, Мирослав Китаноски - прва награда во електромагнетизам и осцилации на државен натпревар по физика во Скопје
* 2001, Горан Стојчески - трета награда во електромагнетизам и осцилации на државен натпревар по физика во Скопје
* 2024 , Милан Стефаноски - четврта награда по историја на државен натпревар во Скопје
* 2024 , Марко Мерџановски,Масимо Симовски,Милан Стефаноски,Мартин Ристовски и Лилјана Евческа- Прва награда на општински натпревар по математика за I година
3 Познати личности кои учеле во ова училиште
* Саво Костовски (1925 - 1993) ― првоборец
* Драгана Чуприна ― модел
* Душица Илин ― поет и новинар
* Саво Костовски ― првоборец
* Алајдин Абази ― македонски академик
* Јусуф Реџепи ― познат македонски лекар и универзитетски професор
* Дејан Станојевиќ ― глумец
* Бљерим Сејдиу ― градоначалник на Општина Желино (2017-)
4 Познати личности кои предавале во ова училиште
* Мухамед Халили ― македонски политичар (француски јазик)
* Нестор Огинар ― македонски иселеник во САД, активист (англиски јазик)
5 Настани
* На 22 август 2007 биле украдени седум компјутери од гимназијата.
ДЕМУ „Коле Нехтенин“ - Штип

„Коле Нехтенин“ — средно училиште во Штип, Општина Штип.
1 Основање и развој
Секојдневно растејќи низ својата 55 годишна историја, ДЕМУ „Коле Нехтенин“- Штип, денес има околу 800 ученици од електро-техничка, машинска и угостителско-туристичка струка, кои организирани во 28 паралелки од четиригодишно и тригодишно образование го изучуваат своето занимање, стекнуваат знаења, вештини и умеења во широка и пространа училишна зграда составена од 14 училници, 9 кабинети, спортска сала, машинска работилница и административни простории. Наставниот и останатиот персонал со своето знаење, искуство и пристапност во голема мерка даваат придонес за одвивање на квалитетна и успешна настава.
1.1 Образовни профили во рамките на електротехничката струка
*Електротехничар - енергетичар - четиригодишно образование
*Електротехничар - електроничар - четиригодишно образование
*Електротехничар за автоматика и сметачка техника - четиригодишно образование
*Електромеханичар - тригодишно образование
*Електроинсталатер и монтер - тригодишно образование
1.2 Образовни профили во рамките на машинската струка
*Машински техничар - четиригодишно образование
*Машински енергетски техничар - четиригодишно образование
*Автомеханичар - тригодишно образование
*Металостругар - тригодишно образование
*Машинист за термопостројки - тригодишно образование
*Инсталатер на водовод - тригодишно образование
*Машински механичар - тригодишно образование
1.3 Образовни профили во рамките на угостителско туристичката струка
*Келнер - готвач - тригодишно образование
2 Учество на натпревари
*Прва меѓународна олимпијада по Мехатроника 2007 - Букурешт
*Втора меѓународна олимпијада по Мехатроника 2008 - Букурешт
*Трета меѓународна олимпијада по Мехатроника 2009 - Букурешт
3 Освоени награди
*Четврто место на првата олимпијада по мехатроника 2007 - Букурешт
*Трето место на втората олимпијада по мехатроника 2008 - Букурешт
*Второ место на третата олимпијада по мехатроника 2009 - Букурешт
*Прво место на четврта олимпијада (Југо-источна европа) по мехатроника 2010 - Пловдив, Бугарија
4 Познати личности кои учеле во ова училиште
*Трајков Зоран ,Генерација 1996/2000
СОУ „Крсте Петков Мисирков“ - Демир Хисар

„Крсте Петков Мисирков“ — средно училиште во Демир Хисар, Општина Демир Хисар.
1 Основање и развој
СОУ „Крсте Петков Мисирков“ Демир Хисар, сместено е на периферијата на градот, во непосредна близина на ОУ „Гоце Делчев“ и Здравствениот дом од Демир Хисар. Во непосредна близина на училиштето, се наоѓаат и други објекти како ресурси со кои располага окружувањето на училиштето како на пример, неколку мали претпријатија, трговски друштва, 2 банки итн. Директор на училиштето е г-дин Виктор Митревски, додека наставата во училиштето ја реализираат 32 наставници и еден стручен соработник - училиштен психолог. Во училиштето на редовна настава се запишани 329 ученици, распоредени во 13 паралелки